La Llei 18/2003, de 4 de juliol, de suport a les famílies, defineix les polítiques familiars en base a la consideració de la millora del benestar i la qualitat de vida de les famílies en relació amb les responsabilitats que s'adquireixen i als drets que es deriven a l'educació, entre d'altres camps, i a l'afavoriment de la conciliació de la vida familiar amb la resta d'àmbits de la vida quotidiana.
El Pacte nacional per a l'Educació, signat el 20 de març de 2006 entre el Govern de la Generalitat i les principals organitzacions que formen la comunitat educativa a Catalunya, estableix com a fita important la col·laboració de les parts en la conciliació de la vida laboral i familiar.
Una de les mesures que es van acordar per donar compliment a l'esmentat objectiu és l'obertura dels centres educatius a primers de setembre.
El Departament d'Educació i Universitats, fent-se ressò d'aquests principis, i seguint les línies ja endegades de suport a les famílies i de conciliació dels horaris educatius amb la vida familiar, vol donar suport els Ajuntaments i les Associacions de Pares i Mares d'Alumnes per tal que organitzin activitats d'acollida als infants matriculats al segon cicle de l'educació infantil i a l'educació primària, i que cursen els seus estudis en centres educatius sostinguts amb fons públics, durant els primers dies de setembre, previs a l'inici del curs.
Mitjançant aquests ajuts es pretén posar a disposició de les famílies uns espais, unes activitats i uns professionals responsables dels infants durant els dies previs a l'inici del curs escolar en els quals normalment els pares i les mares ja s'han reincorporat a les activitats laborals després del període de vacances.
Per tot això, de conformitat amb el que estableixen la Llei 38/2003, de 17 de novembre, general de subvencions, i el capítol IX del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a proposta de la directora general de Centres Educatius,
S'aproven les bases reguladores que consten a l'annex d'aquesta Ordre, per a la concessió de subvencions als Ajuntaments i a les Associacions de Mares i Pares d'Alumnes per a l'organització del servei "Escoles Obertres al Setembre", d'acollida d'infants durant els dies del mes de setembre previs a l'inici del curs escolar, en els centres educatius sostinguts amb fons públics de Catalunya que imparteixen el segon cicle de l'educació infantil i/o l'educació primària.
S'obre convocatòria de concurs públic per a la concessió de subvencions als ajuntaments i a les associacions de Mares i Pares d'Alumnes, per a l'organització del servei d'acollida d'infants durant els dies del mes de setembre previs a l'inici del curs escolar 2006-2007, en els centres educatius sostinguts amb fons públics de Catalunya que imparteixin el segon cicle de l'educació infantil i/o l'educació primària durant el curs escolar 2006-2007, la qual es regeix per les bases que es publiquen a l'annex d'aquesta Ordre.
El servei d'acollida d'infants al qual fa referència aquesta convocatòria es durà a terme entre els dies 4 i 8 de setembre de 2006, ambdós inclosos, i en un horari de 4 hores per dia, entre les 9 i les 13 hores.
No hi haurà servei de menjador.
Es destina a la concessió d'aquests ajuts un import total d'1.100.000,00 euros, dels quals 600.000,00 seran a càrrec de l'aplicació EN04 D/460000100/4210 (quan es tracti d'ajuntaments) i 500.000,00 seran a càrrec de l'aplicació EN04 D/480000100/4250 (en el supòsit que les entitats beneficiàries siguin AMPA) del pressupost de l'any 2006.
La distribució a què fa referència el paràgraf anterior podrà ser modificada en funció de les sol·licituds estimades.
El termini de presentació de les sol·licituds per a l'obtenció dels ajuts que es convoquen és de 20 dies hàbils, a comptar des de l'endemà de la publicació d'aquesta Ordre en el Diari Oficial de la Generalitat de Catalunya.
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l'endemà de la seva publicació al Diari Oficial de la Generalitat de Catalunya, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, poden interposar potestativament recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar de l'endemà de la seva publicació al Diari Oficial de la Generalitat de Catalunya, segons el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que considerin convenient per a la defensa dels seus interessos.
L'objecte d'aquestes bases és la regulació de l'atorgament de subvencions als ajuntaments i a les associacions de Mares i Pares d'Alumnes que organitzin el servei "Escoles Obertes al Setembre" d'acollida d'infants durant els dies del mes de setembre previs a l'inici del curs escolar, en els centres educatius sostinguts amb fons públics de Catalunya que imparteixen el segon cicle de l'educació infantil i/o l'educació primària.
L'import d'aquestes subvencions es destinarà íntegrament a minorar el cost del servei per a tot l'alumnat que s'hi aculli..2 Caràcter del servei
El servei d'acollida ha d'implicar un temps actiu per als nens i nenes, que possibiliti la realització, entre d'altres, d'activitats lúdiques, artístiques o esportives, la lectura i l'ús de la biblioteca o altres instal·lacions del centre, amb exclusió de les activitats pròpies dels programes escolars.
El català s'ha d'utilitzar normalment com a llengua vehicular en aquestes activitats.
En qualsevol cas el consell escolar ha d'aprovar l'activitat..3 Beneficiaris de les subvencions
Poden sol·licitar les subvencions tots els ajuntaments i associacions de Mares i Pares d'Alumnes de centres educatius sostinguts amb fons públics de Catalunya.
Pel que fa a les associacions de Mares i Pares d'Alumnes, han d'estar legalment constituïdes i amb les seves dades actualitzades al Registre d'Entitats (o en tràmit d'actualització), o en tràmit de constitució.
Quan l'entitat sol·licitant sigui l'Associació de Mares i Pares d'Alumnes, aquesta ha de complir els requisits següents:
b) No trobar-se en cap de les circumstàncies que impossibiliten per ser beneficiari d'aquesta subvenció previstes a l'article 13.2 de la Llei 38/2003, de 17 de novembre, general de subvencions.
c) Els requisits establerts als articles 32 i 36 de la Llei 1/1998, de 7 de gener, de política lingüística, cas que tinguin establiments oberts al públic.
d) En cas que la sol·licitud es presenti per més d'una AMPA, per haver acordat dur a terme el servei d'acollida conjuntament, han de designar una d'elles com a primera sol·licitant, i aquesta serà la del centre on es prestarà el servei..4 Prevalença dels ajuntaments
Quan concorrin sol·licituds de l'Associació de Mares i Pares d'Alumnes i de l'ajuntament, referides a un mateix centre educatiu, prevaldrà la de l'ajuntament..5 Condicions de prestació del servei
a) S'ha de dur a terme en locals i espais del centre educatiu que determini la direcció del centre, o la titularitat, en el cas dels centres privats concertats, on es realitzi l'activitat.
b) Ha de prestar-se durant tots els dies que determina la convocatòria.
c) Ha d'estar cobert per l'assegurança a què fa referència la base 10.
d) El nombre de monitors serà, com a mínim, d'un per mòdul subvencionable, i ha de guardar proporció amb les característiques i nombre d'alumnat a atendre..6 Mòduls subvencionables
Tindrà la consideració de mòdul, als efectes d'aquests ajuts, cada una de les línies senceres d'educació infantil i/o primària dels centres.
Quan es tracti de centres sense cap línia sencera, es considerarà proporcionalment el nombre de grups..7 Requisits dels monitors i monitores
Els monitors i monitores que prestin el servei han de ser majors de 18 anys i estar capacitats per a la realització d'aquesta tasca.
A aquests efectes, capaciten per a la prestació del servei, entre d'altres, els diplomes i títols següents:
c) Títol de tècnic superior en animació sociocultural.
d) Títol de tècnic superior en integració social.
e) Tíotl de tècnic superior en educació infantil..8 Compatibilitat i concurrència
Els sol·licitants han de declarar si han demanat o obtingut altres ajuts amb la mateixa finalitat, i indicar-ne la seva procedència i import.
L'import de la subvenció concedida en cap cas no pot ser d'una quantitat que, aïlladament o en concurrència amb altres ajuts d'entitats públiques o privades, superi el cost del servei d'acollida..9 Dotació econòmica
L'import de la subvenció per a cada mòdul serà el resultat de dividir l'import total del crèdit disponible pel nombre total de mòduls corresponents a les sol·licituds admeses.
En qualsevol cas, l'import màxim concedit per a cada mòdul serà de 250,00 euros..10 Assegurança
L'ajuntament o, en el seu cas, l'Associació de Mares i Pares d'Alumnes, ha de contractar una assegurança de responsabilitat civil per cobrir els riscs derivats del desenvolupament del servei d'acollida front a usuaris i tercers, amb uns límits mínims de 150.000,00 euros per víctima i 1.200.000,00 euros per sinistre..11 Sol·licituds i documentació
11.1 La sol·licitud s'ha de presentar d'acord amb el model normalitzat que es troba als serveis territorials del Departament d'Educació i Universitats o a través d'Internet, a la web del Departament d'Educació i Universitats [URL].
11.2 La sol·licitud pot ser presentada al Departament d'Educació i Universitats, als serveis territorials o per qualsevol dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En el supòsit que la sol·licitud es presenti en una oficina de correus, es farà en sobre obert, per tal que sigui datada i segellada pel funcionari de correus abans de ser certificada.
11.3 Documentació que ha de ser presentada juntament amb la sol·licitud:
a) Pressupost detallat d'ingressos i despeses de l'activitat.
b) Declaració conforme es compleixen, si s'escau, els requisits establerts als articles 32 i 36 de la Llei 1/1998, de 7 de gener, de política lingüística.
c) Pòlissa de responsabilitat civil, d'acord amb el que estableix la base 10, o compromís de la seva contractació.
En el cas que la sol·licitud sigui efectuada per l'AMPA, aquesta entitat també haurà de presentar el que s'especifica a continuació:
a) Documentació que acrediti que l'AMPA, està legalment constituïda o en tràmit de constitució.
b) Declaració conforme l'entitat beneficiària no es troba en cap de les circumstàncies previstes en l'article 13 de la Llei 38/2003, de 17 de novembre, general de subvencions.
c) Declaració conforme s'està al corrent d'obligacions tributàries i de la Seguretat Social en els termes que preveu l'article 14 de la Llei 38/2003, de 17 de novembre, general de subvencions..12 Resolució i publicitat
12.1 Es delega en la directora general de Centres Educatius la facultat per resoldre la convocatòria.
12.2 La resolució de la directora general de Centres Educatius de concessió i desestimació de les subvencions es notificarà als interessats.
A més a més, la resolució es farà pública al tauler d'anuncis de la seu central del Departament d'Educació i Universitats, i als taulers dels serveis territorials corresponents.
En qualsevol cas, es consideraran desestimades les sol·licituds d'ajuts no resoltes per resolució expressa dins el termini de sis mesos a comptar des de l'endemà de la data de finalització del termini per presentar les sol·licituds..13 Abonament de la subvenció
La subvenció s'abonarà en un sol pagament, que serà tramitat durant el primer trimestre del curs al qual fa referència la convocatòria i que s'ingressarà en el compte bancari de titularitat de l'ajuntament o de l'AMPA que s'indiqui a la sol·licitud, un cop presentada degudament la justificació a què fan referència les bases següents..14 Documentació justificativa
14.1 Documentació justificativa que han de presentar els ajuntaments.
Fins al dia 15 d'octubre de l'any corresponent a l'inici del curs escolar respectiu, es presentarà als Serveis Territorials d'Educació i Universitats:
c) Certificat de la Intervenció de l'Ajuntament, acreditatiu de les obligacions reconegudes amb motiu de la prestació del servei.
d) Pòlissa de responsabilitat civil que cobreixi els riscs d'acord amb la base 10.
14.2 Documentació justificativa que han de presentar les AMPA.
14.2.1 Durant el mes de setembre de l'any corresponent a l'inici del curs escolar respectiu (en el cas que el servei el presti una empresa externa a canvi de pagaments directes de l'AMPA o dels pares) o abans del mes de novembre del mateix any (en les altres modalitats de prestació del servei) es presentarà als serveis territorials del Departament d'Educació i Universitats original o fotocòpia compulsada de la documentació següent:
b) Declaració conforme els fons percebuts s'han destinat a la finalitat prevista, i es compleixen els requisits per ser beneficiaris de la subvenció, d'acord amb les bases.
Ha d'incloure una relació detallada de la totalitat d'ingressos i despeses de l'activitat, d'acord amb el pressupost presentat en la sol·licitud.
Les dades que han de constar en la relació són: la data i número de factura o comprovant de despesa, el NIF i nom de l'empresa, el concepte i l'import.
d) Certificat acreditatiu de trobar-se al corrent en el compliment de les obligacions tributàries i en el pagament de les quotes i altres obligacions amb la Seguretat Social, en els termes previstos a l'article 14 de la Llei 38/2003, de 17 de novembre, general de subvencions.
e) Pòlissa de responsabilitat civil que cobreixi els riscs d'acord amb la base 10.
14.2.2 Així mateix, junt amb la documentació anterior s'han de presentar els justificants de la despesa, en funció dels casos següents:
a) Si el servei d'acollida el presten persones contractades directament per l'AMPA, caldrà presentar les nòmines de la persona o persones contractades.
També s'haurà d'acreditar l'ingrés en concepte de retenció a compte de l'IRPF.
b) Si el servei d'acollida el presta una empresa externa a canvi de pagaments directes de l'AMPA, caldrà presentar factures i rebuts d'aquesta empresa, on consti de manera detallada en el concepte el servei d'acollida, així com el nom i NIF de l'AMPA.
c) Si el servei d'acollida el presta una empresa externa a canvi de pagaments directes dels pares, mares o tutors/res de l'alumnat usuari, cal presentar certificat d'aquesta empresa on consti de manera detallada els ingressos percebuts dels pares, mares o tutors/res així com declaració del/de la representant de l'empresa de si aquests ingressos cobreixen o no la totalitat del cost del servei..15 Obligacions del beneficiari
a) Dur a terme l'activitat que fonamenta la concessió de la subvenció, en els termes d'aquestes bases.
b) Sotmetre's a les actuacions de comprovació del Departament d'Educació i Universitats, i a les de control de l'activitat econòmica i financera que corresponguin a la Intervenció General de la Generalitat, a la Sindicatura de Comptes o altres organismes competents, tant nacionals com comunitaris, amb l'aportació de tota la informació que li sigui requerida en exercici de les actuacions anteriors.
c) Proposar al Departament d'Educació i Universitats qualsevol canvi que, dins la mateixa finalitat, es pugui produir en la destinació de la subvenció.
d) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable, així com els estats comptables dels quals es desprenguin les actuacions objecte de la subvenció, amb la finalitat de garantir l'adequat exercici de les facultats de comprovació i control.
f) Fer pública la col·laboració del Departament d'Educació i Universtiats en la documentació que generin les activitats subvencionades..16 Revocació de la subvenció
Són causes de revocació total o parcial de l'atorgament de l'ajut, la qual, si escau, pot donar lloc al reintegrament de les quantitats percebudes indegudament, amb els interessos corresponents, les que preveuen els articles 37 de la Llei 38/2003, de 17 de novembre, general de subvencions i 99 i següents del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, així com l'incompliment per part del destinatari de les condicions establertes en aquestes bases.